**ΚΑΛΕΣΜΑ**

για συμμετοχή σε ποιητική βραδιά –αφιερωμένη σε σφακισάνους, ες δημιουργούς-ποιητές, τριες

# *<<... Η ποίηση έχει τις ρίζες της στην ανθρώπινη ανάσα – και τι θα γινόμαστε, αν η πνοή μας λιγόστευε;>> Γιώργος Σεφέρης*

Με εμπνοή βασταγερή από τούτη την… ανάσα, ο Δήμος Λευκάδας και ο Πολιτιστικός Σύλλογος Σφακιωτών *<<ΦΩΤΕΙΝΟΣ>>*, οδηγηθήκαμε στη συνδιοργάνωση *ΒΡΑΔΙΑΣ ΠΟΙΗΣΗΣ*, σύγχρονης και λαϊκής, την *Πέμπτη 4 Αυγούστου, ώρα 7 μ.μ*, αφιερωμένης σε σφακισάνους και σφακισάνες ποιητές και ποιήτριες. Η βραδιά θα ξεδιπλωθεί στον περίβολο του *ΚΟΝΤΟΜΙΧΕΙΟΥ ΛΑΟΓΡΑΦΙΚΟΥ ΜΟΥΣΕΙΟΥ* στον *ΚΑΒΑΛΟ Σφακιωτών.*

Όσοι και όσες επιθυμείτε να παρουσιάσετε τα σύγχρονα ποιήματά σας, ή να ανασύρετε απ’ το παρελθόν και να παρουσιάσετε παλιούς Σφακισάνους λαϊκούς ποιητές, μπορείτε να απευθύνεσθαι για συμμετοχή στην *Δημοτική Βιβλιοθήκη Σφακιωτών-* τηλ. επικοινωνίας 26450 61611 και 6979614432, στην Κοινωνική Υπηρεσία του Δήμου –τηλ. επικοινωνίας 26453 60615 και στον Πολιτιστικό Σύλλογο Σφακιωτών «*ΦΩΤΕΙΝΟΣ» -τηλ. επικοινωνίας 6972819189,* με χρονικό ορίζοντα υποβολής των προτάσεών σας μέχρι και τη Δευτέρα 1 Αυγούστου 2022.

Τα ποιήματα σας πρέπει να έχουν μέγιστη διάρκεια απαγγελίας τα τρία λεπτά και κατά προτίμηση να μην υπερβαίνουν τους 30 στίχους. Επίσης, να αναφέρεται ο τίτλος του ποιήματος και ποιητική συλλογή , εφόσον υπάρχει.

Θα τηρηθεί σειρά προτεραιότητας.

Λευκάδα, 25-07-2022

***ΑΠΟ ΤΟΥΣ ΣΥΝΔΙΟΡΓΑΝΩΤΕΣ***